CELEX: 32018R1293
Language: hr
Date: 2018-09-26 00:00:00
Title: Provedbena uredba Komisije (EU) 2018/1293 оd 26. rujna 2018. o izmjeni Provedbene uredbe (EU) 2017/2470 u pogledu uvjeta upotrebe nove hrane laktitol (Tekst značajan za EGP.)

27.9.2018   
               
               
                  HR
               
               
                  Službeni list Europske unije
               
               
                  L 243/2
               
            
         PROVEDBENA UREDBA KOMISIJE (EU) 2018/1293
         оd 26. rujna 2018.
         o izmjeni Provedbene uredbe (EU) 2017/2470 u pogledu uvjeta upotrebe nove hrane laktitol
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana odobrena i uvrštena u popis Unije smije stavljati na tržište u Uniji.
                  
               
                     (2)
                  
                  
                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2) kojom je utvrđen Unijin popis odobrene nove hrane.
                  
               
                     (3)
                  
                  
                     U skladu s člankom 12. Uredbe (EU) 2015/2283 Komisija odlučuje o odobrenju i o stavljanju nove hrane na tržište Unije i ažuriranju popisa Unije.
                  
               
                     (4)
                  
                  
                     Provedbenom odlukom Komisije (EU) 2017/450 (3) odobreno je, u skladu s Uredbom (EZ) br. 258/97 Europskog parlamenta i Vijeća (4), stavljanje na tržište laktitola kao nove hrane za upotrebu u kapsulama ili tabletama u dodacima prehrani namijenjenima populaciji odraslih.
                  
               
                     (5)
                  
                  
                     Društvo DuPont Nutrition Biosciences ApS podnijelo je 22. ožujka 2018. zahtjev Komisiji za izmjenu uvjeta upotrebe nove hrane laktitol u smislu članka 10. stavka 1. Uredbe (EU) 2015/2283. Tim se zahtjevom traži uključivanje praha kao dopuštenog oblika laktitola za upotrebu u dodacima prehrani.
                  
               
                     (6)
                  
                  
                     Komisija nije zatražila mišljenje Europske agencije za sigurnost hrane u skladu s člankom 10. stavkom 3. jer nije vjerojatno da će izmjena uvjeta upotrebe nove hrane laktitol uključivanjem praha kao dopuštenog oblika laktitola za upotrebu u dodacima prehrani imati utjecaj na zdravlje ljudi.
                  
               
                     (7)
                  
                  
                     Provedbenom odlukom (EU) 2017/450 odobrena je upotreba laktitola kao nove hrane u obliku kapsula ili tableta u dodacima prehrani u najvećoj dopuštenoj količini od 20 g laktitola na dan. Predložena razina upotrebe nove hrane laktitol u obliku praha u istoj kategoriji hrane odgovara najvećoj dopuštenoj količini koja je aktualno odobrena. Stoga je primjereno izmijeniti uvjete upotrebe laktitola kako bi se odobrila njegova upotreba u obliku praha u aktualnoj najvećoj dopuštenoj količini.
                  
               
                     (8)
                  
                  
                     Na temelju informacija iz zahtjeva za izmjenu uvjeta upotrebe nove hrane laktitol uključivanjem praha kao dopuštenog oblika te tvari za upotrebu u dodacima prehrani može se utvrditi da je taj zahtjev u skladu s člankom 12. stavkom 2. Uredbe (EU) 2015/2283.
                  
               
                     (9)
                  
                  
                     Zahtjevi za dodatke prehrani utvrđeni su Direktivom 2002/46/EZ Europskog parlamenta i Vijeća (5). Dodatni oblik laktitola za upotrebu u dodacima prehrani trebalo bi odobriti ne dovodeći u pitanje odredbe te direktive.
                  
               
                     (10)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            
               1.   Unos u Unijin popis odobrene nove hrane kako je predviđeno člankom 8. Uredbe (EU) 2015/2283 koji se odnosi na tvar laktitol mijenja se kako je navedeno u Prilogu ovoj Uredbi.
            
            
               2.   Unos u Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu ovoj Uredbi.
            
            
               3.   Odobrenjem iz ovog članka ne dovode se u pitanje odredbe Direktive 2002/46/EZ.
            
         
         
            Članak 2.
            Prilog Provedbenoj uredbi (EU) 2017/2470 mijenja se u skladu s Prilogom ovoj Uredbi.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 26. rujna 2018.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (3)  Provedbena odluka Komisije (EU) 2017/450 оd 13. ožujka 2017. o odobravanju stavljanja na tržište laktitola kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 69, 15.3.2017., str. 31.).
         
            (4)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).
         
            (5)  Direktiva 2002/46/EZ Europskog parlamenta i Vijeća od 10. lipnja 2002. o usklađivanju zakona država članica u odnosu na dodatke prehrani (SL L 183, 12.7.2002., str. 51.).
      
      
         
            PRILOG
            Unos za „Laktitol” u tablici 1. (Odobrena nova hrana) u Prilogu Provedbenoj uredbi (EU) 2017/2470 zamjenjuje se sljedećim:
            
               
                           Odobrena nova hrana
                        
                        
                           Uvjeti pod kojima se nova hrana može upotrebljavati
                        
                        
                           Dodatni posebni zahtjevi za označivanje proizvoda
                        
                        
                           Ostali zahtjevi
                        
                     
                           „Laktitol
                        
                        
                           
                              Određena kategorija hrane
                           
                        
                        
                           
                              Najveće dopuštene količine
                           
                        
                        
                           Pri označivanju dodataka prehrani koji sadržavaju novu hranu navodi se ‚Laktitol’”
                        
                        
                            
                        
                     
                           Dodaci prehrani u smislu Direktive 2002/46/EZ (kapsule, tablete ili prah) namijenjeni odraslima
                        
                        
                           20 g na dan